**A KATARZISZ KOMPLEX MŰVÉSZETTERÁPIA MÓDSZERÉVEL DOLGOZÓ EGÉSZSÉGVÉDŐ ÉS FEJLESZTŐ KOMPLEX MŰVÉSZETTERAPEUTA KÉPZÉS - III. BLOKK**

**2024. október 13.**

A továbbképzés az Oktatási Hivatal által akkreditált,

*a Katarzisz Komplex Művészetterápia Módszerére***®** épül

A III. blokkra azok a hallgatók jelentkezhetnek, akik sikeresen elvégezték a Katarzisz Komplex Művészetterápia (KKM) Módszerének az Oktatási Hivatal által akkreditált I. és II. blokkját.

**Nyilvántartási szám:** D/5380/2022

**Alapítási engedély szám:** 105/8/2022

**Felnőttképzési nyilvántartási szám**: B/2020/000277

**Az oktatás részvételi formája:** személyes részvétel

**A jelentkezéshez szükséges iskolai végzettség:**

A képzésre a lent felsorolt akkreditált szakmák elvégzését igazoló BA vagy MA fokozatú egyetemi vagy főiskolai diplomával lehet jelentkezni:

* **Akkreditált szakmák és munkakörök (óra elszámolható)**: tanár, tanító, gyógypedagógus, logopédus, kollégiumi nevelő, szociálpedagógus, könyvtáros tanár, fejlesztő pedagógus, óvodapedagógus, szakoktató, gyakorlati oktató, konduktor, gyermekvédelmi felelős, munkaközösség vezető, osztályfőnök, gyakorlóiskolai vezető tanár, óvodai szakvezető, szabadidő szervező**.**
* **További akkreditált szakmák (óra nem számolható el, pont nem adható, de tanúsítványra jogosult):** mentálhigiénés szakember, pszichológus, szociológus, orvos, szociális munkás, kommunikációs szakember, andragógus, művelődésszervező, viselkedéselemző, bölcsész. Valamint a 2011.évi CXC törvény alapján a továbbképzésbe bekapcsolódhatnak a felsőfokú iskolai végzettséggel rendelkező, a nevelő és oktató munkát közvetlenül segítő munkakörben foglalkoztatottak is.

**A LEA Katarzisz Komplex Művészet és Kincskereső Meseterápiás Képzőhelyének vezetője, a Módszer megalkotója és szerzői jogának jogosultja:** *Dr. Antalfai Márta, PhD, európai minősítéssel rendelkező kiképző pszichoterapeuta (ECP), nemzetközi jungi analitikus (IAAP).*

**A képzés szervezője:** Lelki Egészségvédő Alapítvány

**A képzést vezeti:** *Szlávik-Kovács Enikő,* a Katarzisz Komplex Művészetterápia® Módszerével dolgozó minősített komplex művészeti terapeuta

**A képzés tervezett időpontjai:**

2024. október 13. vasárnap 09.30-15.30 Párizsi utca

2024. október 27. vasárnap 09.30-15.30 Párizsi utca

2024. november 10. vasárnap 09.30-15.30 Párizsi utca

2024. november 24. vasárnap 09.30-15.30 Párizsi utca

2024. december 8. vasárnap 09.30-15.30 Párizsi utca

2025. január 5. vasárnap 09.30-15.30 Ráday utca

2025. január 26. vasárnap 09.30-15.30 Ráday utca

2025. február 15. szombat 09.30-15.30 Ráday utca vagy február 23. vasárnap Párizsi utca

2025. március 23. vasárnap 09.30-15.30 Ráday utca

2025. április 13. vasárnap 09.30-15.30 Ráday utca

2025. április 27. vasárnap 09.30-15.30 Ráday utca

2025. május 25. vasárnap 09.30-15.30 Ráday utca

2025. június 15. vasárnap 09.30-16.30 Ráday utca

2025. szeptember 14. vasárnap 09.30-16.30 Ráday utca

2025. október 5. vasárnap 09.30-16.30 Ráday utca

2025. november 9. vasárnap 09.30-16.30 Ráday utca
Vizsga: 2025. november 9. vasárnap 16.30-20.30 Ráday utca

**A képzés tervezett helyszínei:**

1052 Budapest, Párizsi utca 6/b. IV. emelet 2-es ajtó.  Kaputelefon: 24-es.
1092 Budapest, Ráday utca 33/b. VI. emelet 1-es ajtó. Kaputelefon: 61-es. (A SPAR-al szemben)

**Össz-óraszám:** 100 óra

**Csoportlétszám**: 5-10 fő

**A továbbképzés célja:**

A továbbképzés célja, hogy a résztvevők, a szupervízióval bővített tanfolyam elvégzése által képessé váljanak gyermekek vagy felnőttek részére művészetterápiás csoport vezetésére az elsajátított Módszer teljes tematikájának alkalmazásával, jelentősen növelve ezzel saját kompetenciájukat nevelői munkájuk során.
A képzés célja, hogy a résztvevők olyan lélektani és művészetterápiás ismeretek birtokába jussanak, amelyekkel hatékonyan tudják segíteni az egészséges gyermekkori, serdülőkori és felnőttkori női és férfi identitás kibontakoztatását, a klasszikus női és férfi szerepek megélését. A női és férfi személyiségfejlődés archetipikus állomásainak ismeretével készségszinten tudják feldolgozni az egyes fejlődési állomásokhoz kapcsolódó elakadásokat a gyermekkortól a bölcsesség koráig.
Ismerjék meg az érintett életszakaszokra jellemző életfeladatokat, aktiválódó személyiségfunkciókat.
A hallgató képes legyen a különböző fejlődési szakaszokra jellemző életproblémákat a tanult művészetterápia eszközeivel hatékonyan kezelni.
A tanfolyam célja, hogy a hallgatók az életút szakaszainak megismertetésével segíteni tudják a személyiség kiteljesedését, a sikeresebb életvitelt, a pozitív lelki energiák és a kreativitás felszabadítását.

**Az oktatás formája:** tanfolyami oktatás

**A képzési tanórák alatt a résztvevők nem használhatnak sem saját mobiltelefont, sem más saját számítástechnikai vagy saját informatikai eszközt!**

**A teljesítés feltételei:**

1.Otthoni feladatok elvégzése

2.Jelenlét a foglalkozások 90%-án

3. Záróvizsga: a képzés utolsó alkalmát követő 1 hónapon belül a megadott szakirodalom és a 16 pontos tételsor alapján.

Az értékelés fő szempontjai:
- a személyiségfejlődés rekreációs lehetőségeinek ismerete a tanult művészetterápiás módszerrel;
- a képzésben érintett fejlődési szakaszok jellemzőinek, archetípusainak, és a szakaszokban megjelenített hiányok, elakadások korrekciójának készségszintű ismerete; a művészetterápia fogalmának, folyamatának, hatótényezőinek, kereteinek, valamint a megfelelő csoportvezetői attitűdöknek az ismerete.
- a záróvizsga minősítése: megfelelt vagy nem megfelelt. A megfelelt minősítés feltétele: a kihúzott tétel minimum 60%-os ismerete.

4. Záródolgozat: a saját 6-8 fős gyermek vagy felnőtt csoporttal végzett 24 órás művészetterápiás foglalkozásokról készített írásos beszámoló, min. 8, max. 10 oldal terjedelemben A4 méretben 12-es betűmérettel szerkesztve. A csoport alkotásairól készült fotók csatolása nem elvárás, de mellékletként csatolható a dolgozat végére akár fekete-fehérben is. Leadási határidő a képzés befejezését követő 2 hónapon belül. A saját csoport vezetését a hallgatók a képzés 54. órájától kezdhetik el az oktató által véleményezett, javított és elfogadott 2-4 oldalas foglalkozásterv alapján. A csoportot lehetőleg személyesen tartsák, de járvány vagy egyéb akadályozó körülmény esetén tartható online is.
Az értékelés szempontjai: hitelesség, a fejlesztési cél és a feldolgozott téma koherenciája az alkalmazott művészeti technikával, a felhasznált verssel és zenével, a teljes képzés során tanultak empatikus integrálása a hallgató saját szakterületi sajátosságának figyelembevételével. A záródolgozatot az oktató értékeli és minősíti, a minősítése: megfelelt vagy nem megfelelt meg. A megfelelt minősítés feltétele: megfelelés minden értékelési szempont 60%-ának.

**Tanúsítvány: A résztvevők a sikeres vizsgát követően tanúsítványt kapnak, amely feljogosít arra, hogy a képzésen tanultakat szakmai területükön belül a munkájuk során alkalmazzák. Megszerezhető kompetencia: egészségvédő és fejlesztő komplex művészetterapeuta.**

**A részvétel rajztudást, és művészeti előképzettséget nem igényel!**

**A továbbképzés tandíja: 330.000 Ft,** ami fizethető 6 egyenlő részben is részletfizetéssel. Ez abban az esetben választható, ha pontosan betartja az alábbi határidőket és összegeket:

1. **részlet (55.000 Ft): 2024. október 7.**
2. **részlet (55.000 Ft): 2024. november 15.**
3. **részlet (55.000 Ft): 2024. december 13.**
4. **részlet (55.000 Ft): 2025. január 17.**
5. **részlet (55.000 Ft): 2025. február 14.**
6. **részlet (55.000 Ft): 2025. március 14.**

**Bankszámlaszám: 10405004-49545051-50511049**

A tandíjfizetés kizárólag banki átutalással, vagy banki készpénzbefizetéssel történik a **Lelki Egészségvédő Alapítvány** számlájára. A közlemény rovatban kérjük feltüntetni az oktató nevét; ha nem a résztvevő számlájáról érkezik az utalás, akkor közleményként kérjük jelölni a résztvevő nevét is.

**Az utalás beérkezését a "FIZETVE" megjegyzéssel kiállított számla 8 napon belüli megküldésével jelezzük vissza.**

**Jelentkezési határidő: 2024. október 7.**

**Jelentkezni lehet:**

emailben a **lea.pszichologia@gmail.com**címre, Herczeg Andreának küldött levélben az alábbi csatolmányokkal:

* hiánytalanul és pontosan kitöltött „Általános jelentkezési lap”
(letölthető: <http://www.lelkiegeszsegert.hu/muveszetterapia.html>)
* önéletrajz magyarul
* motivációs levél magyarul

diploma másolat(ok) Az akkreditált képzésre a fent felsorolt (akkreditált munkakörök, akkreditált szakmák) végzettségeket igazoló diplomával lehet jelentkezni. Ha nem magyar nyelvű a diploma, akkor csatoljon róla magyar nyelvű hiteles fordítást is. valamint kérjük szkennelve, vagy fénymásolva azt a dokumentumot, ami igazolja a korábbi képzés (I. és II. blokk) elvégzését (tanúsítvány, oktató igazolása).

**Adminisztratív információ**: **Herczeg Andrea**: H-P 11.00 – 15.00: +36-30-702-1779
 vagy fenti e-mail címen

**Szakmai információ: Szlávik-Kovács Enikő**: +36-70-944-1653

**A jelentkezési lap és a motivációs levél beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik. Kérjük, figyeljen a befizetési határidőre!**

**Maximális létszám: 10 fő**

A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, amennyiben ezt a szándékát 20 nappal az oktatás kezdete előtt jelzi.

A képzés megkezdése, majd a hallgató által történő megszakítása esetén a befizetett képzési díj nem kerül visszafizetésre.